  Виталий Пронин Хоккей  Шудон выльысь кутскиз Вылӥ хоккей лигаын шудӥсь командаос пӧлын интыос люкылэмын ни ке но, бадӟым вожвылъяськон али гинэ кутскиз, шуыны луоз. «Ижсталь» шудоз ВХЛ-лэн чемпионатэзлэн финалаз.ВХЛ-ын шудӥсь командаос 49 пумиськон ортчытӥзы. «Ижсталь» команда 30 пол вормиз, 19 пол келяз. Озьы со турнирын 10-тӥ интые потӥз. Нош та нуналъёсы кутске тужгес тунсыкоез - 16 кужмо командаос Братина кубок понна нюръяськонзэс мыто. «Ижсталь» команда понна 1/8 финалын нюръяськон толон ӝытазе кутскиз. Кык шудонзэс Санкт-Петербургын ортчытозы, собере - 29-тӥ феврале но 1-тӥ мартэ - Ижын  шудозы. Пусйыны кулэ, «СКА-Нева» команда турнирын 7-тӥ инты басьтӥз.«Ижстальмы» 4 шудӥсен юнмаз. Командамы борды итӥськизы «Северстальысь» защитникъёс Никита Попов но Илья Хохлов, нападающий Артём Воробьёв, капка возьмась Роман Смирягин. Куноын 2 шудон ортчытэмез бере «Ижсталь» дораз бертоз но шаерамы улӥсьёсты бадӟым хоккеен шумпоттоз. Оскем потэ, Ижысь хоккеистъёс туэ но данзэс уз уськытэ шуыса.Валентина Емельянова Теги: Ижсталь Удмуртия хоккей  